text: Vikinger på spil i Jels for 35. gang
  03 juli 2011 kl. 12.58
  I denne weekend er der for 35. gang premiere på vikingespil på Friluftsscenen i Jels.
  Igen år er der samlet ca. 450 personer både på scenen og bag scenen til forestillingen Svend Tveskægs Skat. Mange har været i gang siden jul. 
  Der skal tjenes rigtig mange penge hjem i løbet af de 17 forestillinger, der er på programmet. Det koster ca. tre millioner at sætte et vikingespil op. 
  Formanden Janus Lynggaard byder alle velkommen til Jels og håber, at rigtig mange møder frem og får en god oplevelse.
  - Sidste år nåede vi op på ca. 20.000 tilskuere, og det kunne da være sjovt at slå det antal i år. Vi har i hvert fald gjort vores til det, da vi har udvidet tilskuerpladserne med en række mere. Så der er plads til 24.000 tilskuere, men så skal vi vist også have en god kontakt ovenfra for at vejret bliver perfekt, siger formanden med et smil om munden.
  Svend Tveskægs Skat opføres til og med 17. juli hver aften kl. 20 - der dog ingen forestilling søndag den 10. juli
  